السلام عليكم. الحلقة اللي فاتت كنا اتكلمنا عن قيمة الوقت كقيمة اساسية مفترض ان هي تتكون فيك كواحد بدأ في الطريق الى الله سبحانه وتعالى في ناس فينا فعلا بدأ يكون القيمة ديت وخلاص بقى حريص على وقته وان وقتي مش هيضيع الا في حاجة نافعة. لكن حصل مشكلة تانية ان هو حرصه على الوقت خلاه بقى
عشوائي يعني اي حاجة خير يروح داخل فيها على طول. يسمع ان الشيخ بدأ درس يروح على طول على الدرس دوت. يلاقي كتاب حلو في يروح شاري كتاب تاني حلو يشتريه يقرا في ده شوية ويقرا في ده شوية يسمع عن دورة دورة علمية في المكان الفلاني يروح رايح جري مسلا عمل اجتماعي يروح
اشتغل في العمل الاجتماعي شوية طلب علم شوية. حياته عشوائية. هو بيعمل حاجات كلها كويسة بس مش مركز في حاجة معينة. عشوائي بيطلع من ده في ده في ده في الاخر بيكتشف ان الوقت بيعدي وان هو ما عملش حاجة في الاخر. هو عمل حاجات كتير حلوة اوي بس هو في الاخر
مش حاسس انه انجز في حاجة معينة. ودي مشكلة العشوائية في استسمار الوقت. انا مش بقول لك استسمر وقتك وخلاص لأ. انا عايز كفاءة استسمار الوقت. يعني الوقت يتحط في الشيء المناسب. الافضل لك الاولى لك اللي انت بتحسنه اللي انت متميز فيه
علشان العمر ما يتهدرش وتلاقي نفسك في الاخر تلاقي نفسك في الاخر ما عملتش حاجة انا محتاج ان احنا نعرف احنا ننفع في ايه؟ بمعنى ان الموضوع محتاج وقفة انصاف مع نفسك. قبل ما تبتدي يعني تستغل وقتك. لازم ان انت تقف مع نفسك وقفة. طبعا قبل ما اقول لك الحتة دي مهم جدا ان انت تعرف ان في حاجات ما فيش حد
مش هيعملها. يعني اكيد كلنا مهما مهما كان مهما كانت امكانياتنا هنشتغل في شوية حفز قرآن حنطلب العلم الاساسي اللي ما ينفعش حد ما يتعلموش. لازم تاخد مستوى اول في العقيدة مسلا. لازم تتعلم العبادات اللي انت بتعملها فقه الطهارة
الصلاة لو انت من اهل الزكاة لازم تعلم فقه الزكاة لو هتتجوز لازم تعلم فقه النكاح لو انت هتحج لازم تتعلم فقه الحج على الاقل المستوى الاول. ده واجب على كل واحد فينا
لكن انا بتكلم بعد كده الشيء اللي انت هتتخصص فيه هتتميز فيه هتركز فيه. ده محتاج منك كزا حاجة. الحاجة الاولانية انك انت تنصف مع نفسك. يعني انصف مع نفسك يعني تقعد مع نفسك قاعدة وتحدد ايه هي امكانياتي. انا آآ باحفظ بسرعة انا باحب القراية. انا معي فلوس كتير انا عندي
انا عندي مجهود انا باعرف اتكلم كويس مع الناس. تقعد تحدد كل امكانياتك. مع امكانياتك دي تحدد المجالات المناسبة للامكانيات ديت اه والله انا ممكن انفع في طلب العلم. لأ انفع في العمل الاجتماعي. لا انفع في الدعوة. انفع في دي ودي. تحدد كل المجالات اللي انت تصلح فيها. هيطلعوا خمسة ستة
مسلا لأ مش هقدر اعمل خمسة ستة هتبتدي تاخد من المجالات المجالات دي وتشوف احبهم اليك يعني من الخمسة الستة دول ايه اللي انت بتحبهم لما بتشتغل فيهم تنشط جدا تلاقي نفسك ما بتزهقش
يبقى دول اولى خلاص وصلنا لاربعة بعد كده استشير الناس القريبة منك. استشير واحد في سنك رفيق لك. واستشير واحد فوق منك شيخك او المدرب او الانسان اللي بيعلمك وقل له ايه رأيك في؟ انا اصلح لايه؟ خد استشارته ممكن برضو تخليك تحسن اختيار المجال اللي انت هتركز فيه. بعد كده ممكن بعد كل ده تلاقي
نفسك استقريت على مجالين تلاتة الحل ايه؟ الحل ابدأ في التلاتة اشتغل في ده وفي ده وفي ده. وبعد فترة قيم نفسك شوف نفسك انهي واحد من المجالات ديت او انهي اتنين من المجالات دي انت بدأت فعلا تنتج فيه تسمر فيه فيه بركة في المجال دوت. وفي الاخر بعد
بعد تجارب وبعد الاستشارة وبعد انصاف نفسك هتعرف انت فعلا وقتك المفروض تحطه في ايه؟ ممكن يبقى مجال او مجالين او تلاتة مش مشكلة. بس انت عارف ان لما بحط وقتي هنا
نستغل وقتي بكفاءة حقيقية مش مجرد وقت وباعمل عمل صالح وخلاص. عايزين نعمل انتاج كويس فمهم جدا نستغل وقتنا بكفاءة. جزاكم الله خيرا. السلام عليكم ورحمة